ΕΙΡΗΝΙΚΗ ΕΠΑΝΑΣΤΑΣΗ

Μάταια , φοβάμαι, ονειρεύτηκα μιάν ειρηνική επανάσταση

στις εφησυχασμένες συνειδήσεις,

στις φυλακισμένες φωνές

στις βολεμένες λύσεις

στις ευνουχισμένες ψυχές,

κόντρα στις εκπορευόμενες απ΄το κακό

δυνάμεις που μεθοδικά κι υπόγεια

χειραγωγώντας τες τις λεηλάτησαν.

Μεσα απ΄την τέχνη του χρωστήρα και

της πένας μου γύρεψα τη φωνή με άλλους να ενώσω

διεκδικώντας το αυτονόητο σε

εποχές από ελπίδα στραγγιγμένες.

Μα η φωνή μου χάθηκε

στα σχέδια και τα κείμενα,

που διαλυθήκαν σα φτηνές ακουαρέλες,

Μεθοδικά το σύστημα με ρούφηξε

κι αντί για απέξω, μέρος έγινα

κι εγώ του όλου προβλήματος.

Σαν τιμητής του πού και πού κουνάω το χέρι

και προσποιούμαι ότι δήθεν αντιστέκομαι.

Επαναστάτρια κατ΄επίφαση εστέφθηκα

μα η ψυχή που ξέρει δεν γελιέται....

μάταια τα όνειρα και φρούδες

οι ελπίδες μου.΄Αλλωστε μόνη

ήμουνα καταδικασμένη....!